Mekong Villa บ้านตากอากาศของราชสกุลจักรพงษ์ที่เปิดให้คนทั่วไปเข้าพัก
วัง เป็นคำเรียกบ้านพักของชนชั้นสูงผู้ดำรงยศชั้นเจ้าหรือลูกหลานของกษัตริย์ สมัยเด็กคำว่า วัง สำหรับฉันดูยิ่งใหญ่และเกินตัว ผู้คนในเขตรั้วต้องสวมผ้าไทยสวยสง่า กิริยามารยาทต้องงดงามอ่อนช้อย แม้หม่อมราชวงศ์นริศรา จักรพงษ์ จะเอ่ยปากว่าที่นี่คือ บ้าน ไม่ใช่ วัง เพราะเจ้าบ้านอย่างคุณหญิงไม่มีตำแหน่งเจ้า และบ้านหลังนี้ไม่มีเจ้าอาศัยอยู่ แต่ด้วยราชสกุล จักรพงษ์ อันสืบเชื้อสายจากจอมพล สมเด็จพระอนุชาธิราช เจ้าฟ้าจักรพงษ์ภูวนาถ กรมหลวงพิษณุโลกประชานาถ พระราชโอรสองค์ที่ 40 ในพระบาทสมเด็จพระจุลจอมเกล้าเจ้าอยู่หัว และองค์ที่ 4 ในสมเด็จพระศรีพัชรินทราบรมราชินีนาถ พระบรมราชชนนีพันปีหลวง ก็ทำให้ผู้เขียนอดตื่นเต้นไม่ได้เมื่อที่พักในทริปนี้คือสถานที่ริมโขงส่วนตัวของเชื้อพระวงศ์วิวริมโขงจากบ้านพักMekong Villa บ้านตากอากาศของราชสกุลจักรพงษ์ ซึ่งตอนนี้หม่อมราชวงศ์นริศรา จักรพงษ์ พระธิดาในพระเจ้าวรวงศ์เธอ พระองค์เจ้าจุลจักรพงษ์ กับหม่อมเอลิสะเบธ จักรพงษ์ ณ อยุธยา หรือเรียกกันติดปากว่า คุณแม่ของฮิวโก้ แบ่งพื้นที่บางส่วนให้คนนอกเข้าพัก จากสนามบินเมืองเลยขับรถขึ้นไปทางเชียงคาน ลัดเลาะไปตามถนนสาย 211 ขนานริมฝั่งโขง ช่วงเช้าบนถนนจะคลาคล่ำไปด้วยรถอีแต็ก มองดูทุ่งนาสีเขียวและวิถีผู้คนเพลินตา รู้สึกตัวอีกทีรั้วไม้สีขาวสะอาดก็เผยให้เห็นในระยะสายตา บริเวณเรือนหลังใหญ่และสระว่ายน้ำมีรูปครอบครัวของฮิวโก้ประดับอยู่ตามจุดต่างๆ ของห้องนั่งเล่นบ้านทรงไทยหลังเก่าตั้งตระหง่านริมฝั่งโขง มีแมกไม้ใหญ่ทอดร่มเงาอยู่ทั่วบริเวณ ให้ความรู้สึกราวกับเยือนบ้านญาติในละครเรื่อง ปริศนา มากกว่ารีสอร์ตหรูมากดาว เรือนหลังใหญ่บรรจุห้องแบบ Two Bedroom Villa ส่วนตัวด้วยพื้นที่ชานบ้านขนาดใหญ่ สามารถนั่งเอกเขนกรับลมเย็นหรือจิบชายามบ่ายท่ามกลางเสียงธรรมชาติ ใต้ถุนเรือนถูกใช้เป็นส่วนรับแขก มีสระว่ายน้ำขนาด 5 เมตร โต๊ะสนุกเกอร์ขนาดใหญ่ และที่เก็บอุปกรณ์ต่างๆ ใครอยากปั่นจักรยาน พายคายัก เล่นแบดมินตัน หรือเปตอง ก็มาขออุปกรณ์ได้จากที่นี่ Family Suite with Balconyผู้เขียนพักอยู่ ณ ห้อง Family Suite with Balcony ซึ่งตั้งอยู่ชั้นล่างของเรือนไทยอีกหลัง ประกอบด้วยห้องนอน 2 ห้อง ห้องนั่งเล่น และห้องครัว แยกเป็นสัดส่วนชัดเจน ภายนอกดูธรรมดา ทว่าด้านในอบอวลด้วยบรรยากาศอบอุ่น ตามพื้นมีฟูกหมอนหนานุ่มให้อิงแอบผ่อนคลาย สบายราวกับอยู่บ้าน ประตูภายในทุกบานเป็นประตูไม้เก่าแกะสลักลวดลายประณีต สร้างความรู้สึกเหมือนหลุดอยู่ในละครจักรๆ วงศ์ๆ ชั้นบนของอาคารเป็นห้องพักประเภทสุดท้าย One-Bedroom Cottage ขนาดกะทัดรัดพอเหมาะสำหรับ 2 ท่าน เด่นด้วยมุมมองริมโขงและบรรยากาศแบบส่วนตัว Family Suite with Balconyได้ชื่อว่าเป็นบ้านตากอากาศของราชสกุลจักรพงษ์ แน่นอนว่าการบริการต้องดีเยี่ยม แม้ไม่ได้เป๊ะครบองค์เหมือนโรงแรมห้าดาว ทว่าจิตไมตรีแห่งการบริการเต็มเปี่ยม ดูแลแขกตั้งแต่ตื่นยันเข้านอน ใครอยากทำอะไร กินอะไร แค่เอ่ยปากทุกอย่างก็ถูกเนรมิตอยู่ตรงหน้า ไม่ว่าคุณจะพายเรือลัดเลาะริมฝั่งโขง ปั่นจักรยานเที่ยวชมหมู่บ้านแถวปากชม หรือเรียนทำอาหารแบบไทยแท้ ทุกกิจกรรมมีพนักงานดูแลตลอด อาหารเช้าที่นี่เปิดให้บริการแบบอะลาคาร์ต มีทั้งจานไทยและฝรั่ง ถ้าอยากกินเมนูพิเศษก็สั่งได้ มื้อกลางวันและเย็นแนะนำให้ลองเปิบอาหารอีสาน ชิมอาหารชาวบ้านริมโขงอย่างกบทอดกระเทียม ปลาร้าสับ และผักลวก รสชาติอร่อยจัดจ้าน สะอาด ถูกปาก ถูกหลักอนามัยแม้เราจะใช้บริการ Mekong Villa เพียง 3 วัน 2 คืน แต่กลับรู้สึกว่าเป็นการพักผ่อนที่เรารู้สึกผ่อนคลายมาก เงียบสงบ เป็นกันเอง ส่วนตัวผู้เขียนมองว่าที่นี่เหมาะกับการพักผ่อนแบบปลีกวิเวก ต้องการความสงบเงียบ อยากไปใช้ชีวิตเนิบช้า หลีกหนีความวุ่นวาย หากเบื่อก็ขับรถออกไปเที่ยวยังเชียงคานและละแวกใกล้ๆ ได้ หรือจะนั่งเรือชมความงามของลำน้ำโขงก็สามารถขึ้นได้จากที่พัก จึงนับว่าสะดวกมากกับการมาที่นี่ เอาจักรยานไปปั่นริมโขงได้นะOur FavoriteMekong VillaAddress: 96 หมู่ 6 ถนนเลียบแม่น้ำโขง อำเภอปากชม จังหวัดเลย 42150Budget: เริ่มต้นที่ 3500 บาทContact: 0 2222 1290Website: www.mekongvillas.comMap:พิสูจน์อักษร: 
Mekong Villa บ้านตากอากาศของราชสกุลจักรพงษ์ ซึ่งตอนนี้หม่อมราชวงศ์นริศรา จักรพงษ์ พระธิดาในพระเจ้าวรวงศ์เธอ พระองค์เจ้าจุลจักรพงษ์ กับหม่อมเอลิสะเบธ จักรพงษ์ ณ อยุธยา หรือเรียกกันติดปากว่า คุณแม่ของฮิวโก้ แบ่งพื้นที่บางส่วนให้คนนอกเข้าพัก บ้านทรงไทยหลังเก่าตั้งตระหง่านริมฝั่งโขง มีแมกไม้ใหญ่ทอดร่มเงาอยู่ทั่วบริเวณ ให้ความรู้สึกราวกับเยือนบ้านญาติในละครเรื่อง ปริศนา มากกว่ารีสอร์ตหรูมากดาว เรือนหลังใหญ่บรรจุห้องแบบ Two Bedroom Villa ส่วนตัวด้วยพื้นที่ชานบ้านขนาดใหญ่ สามารถนั่งเอกเขนกรับลมเย็นหรือจิบชายามบ่ายท่ามกลางเสียงธรรมชาติ ใต้ถุนเรือนถูกใช้เป็นส่วนรับแขก มีสระว่ายน้ำขนาด 5 เมตร โต๊ะสนุกเกอร์ขนาดใหญ่ และที่เก็บอุปกรณ์ต่างๆ 